Diari Oficial de la Generalitat Valenciana


Sumari del DOGV 3107, del 24-10-1997 (1997/11999)

DECRET 261/1997, de 14 d'octubre, del Govern Valencià, pel qual s'aprova la concessió d'un aval de la Generalitat Valenciana a l'Institut Valencià d'Habitatge, SA.
-------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/10/14/261/dof/vci/html**

### Dades del document

Número de DOGV
:   3107

Data del DOGV
:   24-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11801


Data del document
:   14-10-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

3577 DECRET 261/1997, de 14 d'octubre, del Govern Valencià, pel qual s'aprova la concessió d'un aval de la Generalitat Valenciana a l'Institut Valencià d'Habitatge, SA. [97/Q11049]
  
La Llei d'Hisenda Pública de la Generalitat Valenciana autoritza el Govern Valencià per a la concessió d'avals dins de determinades condicions que s'hi fixen.
  
D'altra banda, la Llei 4/1996, de 30 de desembre, de Pressupostos de la Generalitat Valenciana per a l'exercici 1997, estableix que la Generalitat Valenciana podrà prestar avals, durant aquest exercici, per a les operacions de crèdit que concerten les entitats o empreses públiques fins un límit de 91.200.446.990 de pessetes.
  
Sobre la base del que s'ha exposat, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 14 d'octubre de 1997,
  
DECRETE
  
Article únic
  
Autoritzar el conseller d'Economia, Hisenda i Administració Pública per a la firma d'un aval de Tresoreria a favor de l'Institut Valencià d'Habitatge, SA, destinat a garantir un préstec per import de fins 2.994.330.002 de pessetes de principal, que s'ha de formalitzar amb el Banco Bilbao Vizcaya, SA, segons les estipulacions contingudes en els annexos d'aquest decret.
  
Així mateix, se l'autoritzat per a atorgar avals destinats a garantir obligacions derivades de la utilització d'instruments financers de cobertura, vinculats a l'operació de crèdit a què fa referència el paràgraf anterior, i a determinar, en el supòsit de fer-ne ús, les condicions d'aquests avals, en el marc del que estableix la Llei d'Hisenda Pública de la Generalitat Valenciana.
  
València, 14 d'octubre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Administració Pública,
  
JOSÉ LUIS OLIVAS MARTÍNEZ
  
ANNEX I
  
València, ... d ... de 1997
  
José Luis Olivas Martínez, conseller d'Economia, Hisenda i Administració Pública, en nom de la Generalitat Valenciana, tot complint el que disposa la Llei d'Hisenda Pública de la Generalitat Valenciana i en virtut del Decret 261/1997, de 14 d'octubre, del Govern Valencià, concedeix un aval a l'empresa pública Institut Valencià d'Habitatge, SA, com a garantia d'un préstec per import de fins 5.818.294.491 de pessetes de principal, que s'ha de formalitzar amb el Banco Bilbao Vizcaya, SA, a un termini de fins a 10 anys, inclosos fins a quatre anys de mancança i tipus d'interés variable, amb referència al mibor més un diferencial de 0,03 punts, exempt de comissions.
  
Les condicions de l'aval seran les que a continuació s'assenyalen:
  
1. Aquest aval es destinarà a garantir el préstec esmentat amb la finalitat de finançar actuacions de sòl en el sector SUNP.R-5, Universitat de Castelló de la Plana i en la unitat d'actuació número 2 del Pla General d'Ordenació Urbana de Sant Vicent del Raspeig, a Alacant.
  
2. Aquest aval garanteix la totalitat del principal del préstec i dels interessos, fins l'extinció de l'obligació principal, sense la possibilitat de realitzar novacions en el contracte de préstec sense l'autorització del conseller d'Economia, Hisenda i Administració Pública.
  
3. La concessió d'aquest aval comporta el compromís formal de l'entitat prestadora d'enviar, a la Conselleria d'Economia, Hisenda i Administració Pública, una còpia del contracte de l'operació de crèdit garantida i certificat de la disposició per part del prestatari i d'informar, puntualment i al venciment, del grau de compliment del prestatari de les seues obligacions amb l'entitat i del risc viu de l'operació per trimestres naturals i vençuts.
  
4. La Tresoreria de la Generalitat Valenciana respondrà davant l'entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de l'entitat avalada, sense renunciar al benefici d'excussió recollit en l'article 1.830 del Codi Civil.
  
El conseller d'Economia, Hisenda i Administració Pública: José Luis Olivas Martínez.
  
ANNEX II
  
Contracte d'aval entre la Generalitat Valenciana i l'Institut Valencià d'Habitatge, SA.
  
D'una banda el senyor José Luis Olivas Martínez, conseller d'Economia, Hisenda i Administració Pública de la Generalitat Valenciana i, de l'altra, el senyor Evelio Cartagena Ruiz, gerent de l'Institut Valencià d'Habitatge, SA, exposen:
  
1. El Govern Valencià, en virtut de les competències que li confereix la legislació vigent i a proposta del conseller d'Economia, Hisenda i Administració Pública, autoritzà mitjançant el Decret 261/1997, de 14 d'octubre, la concessió d'un aval a l'Institut Valencià d'Habitatge, SA, per a garantir un préstec per un import de fins 4.346.711.136 de pessetes de principal, que s'ha de formalitzar amb el Banco Bilbao Vizcaya, SA, en un termini de fins a 10 anys.
  
2. Les parts pretenen regular les seues relacions mútues derivades de la concessió de l'aval a què es fa referència en l'apartat 1 d'aquesta exposició, i els termes i les condicions de la garantia prestada, per a la qual cosa, lliurement i voluntàriament, convenen subscriure aquest contracte d'acord amb les següents clàusules:
  
Primera
  
La Generalitat Valenciana es compromet a avalar l'Institut Valencià d'Habitatge, SA, en els termes establits en el Decret 261/1997, de 14 d'octubre, del Govern Valencià.
  
Segona
  
Per la prestació de la garantia descrita en concepte d'aval, l'Institut Valencià d'Habitatge, SA, es compromet, mentre l'aval estiga en vigor, a no realitzar una altra operació de crèdit sense el coneixement previ de la Conselleria d'Economia, Hisenda i Administració Pública.
  
Tercera
  
L'Institut Valencià d'Habitatge, SA, es compromet a trametre a la Conselleria d'Economia, Hisenda i Administració Pública el volum de les càrregues financeres, el balanç i el compte de resultats, amb periodicitat semestral, i l'auditoria dels seus comptes anuals.
  
Quarta
  
L'entitat avalada es compromet expressament a presentar justificació documental de la destinació de l'import avalat, i a facilitar, si escau, la inspecció i el control de la Conselleria d'Economia, Hisenda i Administració Pública per tal de comprovar-ho, i també la de la solvència de l'entitat garantida, a aquest efecte podrà verificar els balanços, els comptes de resultats i altres estats de llibres comptables.
  
Cinquena
  
La Generalitat Valenciana, per l'aval prestat, respon del pagament de les obligacions només en el cas que el deutor no complisca aquestes obligacions, amb les limitacions i excepcions com a fiador indicades en l'annex I del Decret 261/1997, de 14 d'octubre, del Govern Valencià, i amb les reserves de drets que s'estableixen en la normativa general de l'estat en aquest tipus de contractes.
  
Sisena
  
Una vegada efectuat el pagament, la Generalitat Valenciana se subrogarà en tots els drets que l'entitat beneficiària de les garanties tinga contra l'avalat.
  
Les despeses que es puguen produir com a conseqüència de l'exercici de les accions derivades d'aquest contracte seran, en tot cas, a compte de l'avalat.


Còpia Permalink ELI